**ВИСОКА ШКОЛА СТРУКОВНИХ СТУДИЈА ЗА ОБРАЗОВАЊЕ ВАСПИТАЧА И ТРЕНЕРА**

**Суботица, Банијска 67, тел. +381(0)24 547-870, факс +381(0)24 547-870**

**Пиб: 100847552, жиро рачун: 840-446666-88, матични број: 08058482, шифра делатности: 8542, e-маил: visokaskola@vsovsu.rs, web:** [**www.vsovsu.rs**](http://www.vsovsu.rs/)

Број: 1506-01/17

Суботица: 03.11.2017

На основу члана 27. Закона о спорту и Решења Министарства омладине и спорта број 601-00-4/2011-03 од 16.01.2011. године Висока школа струковних студија за образовање васпитача и тренера из Суботице, као акредитована високошколска установа, расписује

**К О Н К У Р С**

**за упис кандидата на Програм за стручно оспособљавање III нивоа у спорту за звање:**

**СПОРТСКИ ОПЕРАТИВНИ ТРЕНЕР**

**Програм стручног оспособљавања и усавршавања кадрова у спорту III нивоа је у обиму од 240 часова.** Предавања се одржавају у Високој школи струковних студија за образовање васпитача и тренера из Суботице, ул. Банијска 67, а вежбе и стручна пракса у одговарајућим клубовима спортских савеза. Пријављивање се врши у Високој школи струковних студија за образовање васпитача и тренера у Суботици, ул. Банијска 67, сваког радног дана од 09:00 до 13:00 часова од 06. до 17. новембра 2017. године у канцеларији секретара Школе број (6). Пријаве могу поднети појединци и спортске организације за своје стручне спортске раднике. Позивамо све заинтересоване појединце и клубове да се одазову на овај конкурс у интересу побољшања стручног рада у области спорта. **Уз пријаву се подноси:**

1. Сведочанства и диплома ( оверене фотокопије) о завршеној средњој школи (потребна најмање диплома средњег образовања у трогодишњем трајању);
2. Лекарско уверење,
3. Извод из матичне књиге рођених (оригинал или оверена фотокопија),
4. Једна фотографијa формата 4 x 5 цм,
5. Спортска биографија и потврда о бављењу спортом (од клуба, спортског савеза).

Надокнада за похађање Програма износи **40.000,00** **дин**. Уплата се врши у две једнаке месечне рате, **прва код пријављивања**, односно уписа, а друга по завршетку предавања и пре уручења цертификата, на текући рачун Школе **840-446666-88**. Листа кандидата чије пријаве буду прихваћене биће доступна на сајту Школе [**kursevi.vsovsu.rs**](kursevi.vsovsu.rs)

Допунске информације можете добити на телефоне: +381 24 547-870 и + 381 24 547-860 , локал 11.

Д И Р Е К Т О Р

др Надежда Родић